## El Consell ratifica actuacions d’emergència per a la reparació dels danys produïts per la DANA en un dels edificis de formació de l’Ivaspe

*** La contractació de les obres i de la direcció facultativa ascendix a un total de 288.199 euros**

El Consell ha pres nota de la contractació d’emergència d’actuacions per a la reparació dels danys que va patir a causa de la DANA l’edifici de formació 7.1 de l’Institut Valencià de Seguretat Pública i Emergències (Ivaspe) en el complex educatiu de Cheste.

Esta contractació, feta per l’Agència Valenciana de Seguretat i Resposta a les Emergències (AVSRE), té un import total de 288.199,33 euros, IVA inclòs.

En concret, el contracte de les obres va ser adjudicat a l’empresa Muelserra SL, amb un termini d’execució de dos mesos i per un valor total de 264.161,64 euros, en tant que la direcció facultativa es va adjudicar a Arquitectura Técnica 3D3 SL Professional, també per un període d’execució de dos mesos, amb un import total de 24.037,69 euros.

Durant l’emergència produïda per la DANA les instal·lacions de l’edifici Aulari 7.1 van patir danys diversos, com l’entrada d’aigua i fang en els lavabos i estades de la planta baixa, l’afecció a la fusteria i a la instal·lació elèctrica i desperfectes en el revestiment de les parets. A més, va entrar aigua pel terrat i va danyar sostres i parets de la planta tercera.

L’edifici també ha servit d’allotjament per a un grup de la brigada de la Unitat Militar d’Emergències (UME) formada per 80 persones que fan labors de neteja i assistència davant els danys causats pel temporal. Tot això feia necessària la intervenció i adequació de les instal·lacions a l’estat d’abans de l’emergència.

Fecha: 18/02/2025